Piesmatidae

* *[[Mcateella]]*
* *[[Miespa]]*
* *[[Piesma]]*

**Piesmatidae** er en familie av insekter som tilhører tegene, en gruppe av nebbmunner. De er en artsfattig familie som bare omfatter rundt 40 kjente, nålevende arter fordelt på tre slekter. Det er funnet fire arter i Norge, men tre av dem er sjeldne og rødlistet i Norge. Arten *[[Piesma unicolor]]* er bare med sikkerhet kjent fra fjellet i Sør-Norge og er følgelig en norsk ansvarsart.

De har det til felles at munndelene er sugende og at de suger opp næringen.  De lever av plantesaft.

## Utseende
Små (2 – 4 mm), grålige, flate teger. Oversiden er ganske rynkete. Kroppen er langstrakt oval sett ovenfra, hodet ganske lite, antennene fire-leddete, det ytterste leddet danner en svak kølle. Beina er ganske korte. Scutellum er lite og trekantet.

## Levevis
Piesmatidae lever av plantesaft, mange arter er knyttet til meldefamilien (Chenopodiaceae) og nellikfamilien (Caryophyllaceae), det er også noen som går på akasier (*[[Acacia]]* spp.).

## En gammel gruppe
Den primitive arten *[[Cretopiesma suukyiella]]* er beskrevet fra rav fra kritt-tiden funnet i Burma. Dette er rundt 100 millioner år gammelt og viser at Piesmatidae er en gammel gruppe, kanskje en av de eldste familiene av teger.

## Systematisk inndeling / europeiske arter
Plasseringen av Piesmatidae er svært usikker. Tradisjonelt har de vært plassert i Lygaeoidea, men det er ting som taler for at de er en enestående, primitiv gruppe som bør plasseres i en overfamilie for seg selv, denne bør i så fall hete Piesmatoidea.

* Klasse **[[insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** Orden nebbmunner (Hemiptera)
***** Underorden **[[plantesugere]]** (Homoptera) (parafyletisk)
***** Underorden **[[teger]]** (Heteroptera) 
****** gruppe **[[Trichophora]]**
******* overfamilien **[[Lygaeoidea]]** 
******** familien Piesmatidae 
********* slekten *[[Mcateella]]*
********* slekten *[[Miespa]]*
********* slekten *[[Piesma]]* Lepeletier & Audinet-Serville, 1828 – ca. 30 arter (inkludert *[[Parapiesma]]* Péricart)
********** *[[Piesma atriplicis]]* Frey-Gessner, 1863
********** *[[Piesma capitatum]]* (Wolff, 1804) – finnes i Norge
********** *[[Piesma kochiae]]* Becker, 1867
********** *[[Piesma maculatum]]* (Laporte de Castelnau, 1833) – finnes i Norge
********** *[[Piesma pupula]]* Puton, 1879
********** *[[Piesma quadratum]]* Fieber, 1844 – finnes i Norge
********** *[[Piesma rotundatum]]* Horváth, 1906
********** *[[Piesma salsolae]]* Becker, 1867
********** *[[Piesma silenes]]* Horváth, 1888
********** *[[Piesma unicolor]]* Wagner, 1954 – bare kjent fra Norge
********** *[[Piesma variabile]]* Fieber, 1844
********* *[[Cretopiesma suukyiella]]* Grimaldi & Engel, 2008 – fra kritt-tiden, oppkalt etter Aung San Suu Kyi
********* underfamilien Psamminae – usikkert om denne bør plasseres her eller i Lygaeidae. 3 arter i 3 slekter, sørlige Afrika og India

## Kilder
* Grimaldi, D.A. og M.S. Engel (2008) *An Unusual, Primitive Piesmatidae (Insecta: Heteroptera) in Cretaceous Amber from Myanmar (Burma).* American Museum Novitates 3611: 1-17. http://www.bioone.org/doi/abs/10.1206/0003-0082%282008%293611%5B1%3AAUPPIH%5D2.0.CO%3B2?journalCode=novi
* Fauna Europaea, utbredelsesdatabase over europeiske dyr: http://www.faunaeur.org 

## Eksterne lenker
* 
* Bildegalleri : http://bugguide.net/node/view/247450
* Norsk Entomologisk forening – for deg som vil lære mer om insekter.